‘ওয়ো’ র পক্ষ থেকে চালু হচ্ছে নতুন নিয়ম, মাথায় হাত জেন ওয়াইয়ের

উত্তরপ্রদেশ: নতুন বছরের শুরুতেই হোটেল বুকিং সংস্থা ‘ওয়ো’ র (OYO) পক্ষ থেকে আনা হল বড়সড় পরিবর্তন। আর যার জেরে মাথায় হাত জেন ওয়াইয়দের। কিন্তু কেন? সংস্থার পক্ষ থেকে জানানও হয়েছে অবিবাহিত যুগলরা  আর ঘর বুকিং করতে পারবেন না এই সংস্থার পক্ষ থেকে। আর যার জেরেই মাথায় হাত তাদের।

সংস্থার পক্ষ থেকে জানানও হয়েছে, আপাতত এই নিয়ম চালু হতে চলেছে উত্তরপ্রদেশের মিরাট (Mirat) শহরে। তবে ধীরে ধীরে এই নিয়ম দেশের অন্যান্য শহরেও প্রয়োগ করা হবে।

সংস্থার পক্ষ থেকে নির্দেশিকা জারি করা হয়েছে, এবার থেকে হোটেলের ঘর বুকিং করতে গেলে দিতে হবে সম্পর্কের প্রমাণপত্র। অনলাইন বুকিং এর সময়ও প্রমাণপত্র আপলোড করতে হবে এবং পরে চেক ইনের সময় সেটি হোটেলে দেখাতে হবে। সংস্থার সাথে যুক্ত যেসব হোটেল রয়েছে তাদের প্রত্যেককে এই নিয়ম মেনে চলার নির্দেশ দেওয়া হয়েছে।

আরও পড়ুন: জাল পাসপোর্ট কাণ্ডে গ্রেফতার আরও ২

উল্লেখ্য, উত্তরপ্রদেশের মিরাট শহরের কিছু অংশের বাসিন্দারা অবিবাহিত যুগলদের ঘর দেওয়া নিয়ে অসন্তোষ প্রকাশ করেছেন। সামাজিক বিভিন্ন স্তরে ঘর দেওয়াকে কেন্দ্র করে প্রশ্ন ওঠাতেই ‘ওয়ো’ র পক্ষ থেকে চালু হচ্ছে এই নতুন নিয়ম। মিরাটের কিছু বাসিন্দাদের মতে, অবিবাহিতদের ঘর ভাড়া দেওয়ার বিষয়টি সামাজিক মূল্যবোধের পরিপন্থী। আর তারপরেই সংস্থার পক্ষ থেকে জারি করা হচ্ছে নতুন নিয়ম।

সংস্থার এই সিদ্ধান্তে মিশ্র প্রতিক্রিয়া দেখা গেছে তরুণ প্রজন্মদের মধ্যে। অনেকেরই দাবি এই নিয়মের জেরে ব্যক্তিগত স্বাধীনতার উপর হস্তক্ষেপ দেখানও হচ্ছে। আবার কারুর মতে, নতুন এই নিয়মের জেরে সমাজের শৃঙ্খলা বজায় থাকবে।

দেখুন অন্য খবর